num_pages: 185
description: Straight Edge-konseptet bryter ned mange forventninger i samfunnet, særlig i den ferdigproduserte ungdomskulturen. Straight Edge påpeker feil i mange av de mytologiene som blir servert innen rocken. Rocken dyrker den selvdestruktive og desperate kunstneren som får inspirasjon fra Jack Daniels-flasker. Ordene tilhører Peter Amdam, gitarist i Onward og en nøkkelperson i denne boken. Onward og norsk straight edge har blitt oversett i samtlige forsøk på å dokumentere norsk punk og rock. Da Amdam sa dette i 1994, lå Onward brakk: Vokalisten hadde brutt med straight edge-livsstilen og trommeslageren hadde flyttet inn i Hare Krishna-tempel. Dette er boken om hvordan Onward kom sammen igjen i 1995, om innspillingen av These Words Still Pray og om hvilke teorier og ideer som skjuler seg på comeback-utgivelsen.
language: Norwegian
title: Onward - These Words Still Pray
publisher: Falck Forlag